stanford-oval/wikipedia huggingface dataset:
Channa aurantimaculata

| Channa aurantimaculata |
| --- | --- |
 C. aurantimaculata akvaariossa
Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  aurantimaculata
Kaksiosainen nimi
 Channa aurantimaculata  Musikasinthorn, 2000 
Katso myös
   Channa aurantimaculata Wikispeciesissä   Channa aurantimaculata Commonsissa 
Infobox OKNimi-testi OKIUCN-testi OK: 
Channa aurantimaculata on käärmeenpäiden (Channidae) heimoon kuuluva kalalaji. Prachya Musikasinthorn kuvaili lajin tieteelle vuonna 2000.
Ulkonäkö ja koko

Kalan pohjaväritys on syvänsininen. Pisin tavattu yksilö oli 19,1 senttimetrin mittainen.
Elinympäristö ja levinneisyys

Laji elää trooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan puutteellisesti tunnettu.
Channa hoaluensis

| Channa hoaluensis> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  hoaluensis
Kaksiosainen nimi
 Channa hoaluensis  Nguyễn, 2011 
Katso myös
   Channa hoaluensis Wikispeciesissä   Channa hoaluensis Commonsissa 
Infobox OKNimi-testi OK: 
Channa hoaluensis on käärmeenpäiden (Channidae) heimoon kuuluva kalalaji. Nguyễn Vӑn Hảo kuvaili lajin tieteelle vuonna 2011.
Ulkonäkö ja koko

Pisin tavattu yksilö oli 25,5 senttimetrin mittainen.
Elinympäristö ja levinneisyys

Laji elää trooppisissa olosuhteissa. Sitä tavataan Aasian Vietnamissa.
Pet Alien

| Pet Alien |
| --- | --- |
Tyyli:  Tietokoneanimaatio komedia
Kestoaika:  30 min
Luoja(t):  Jeff Muncy
Pääosissa:  Charlie Schlatter Charles Adler Jess Harnell Candi Milo
Alkuperämaa:   Yhdysvallat  Intia  Irlanti  Ranska
Verkko:   Cartoon Network
Esitetty:  22. tammikuuta 2005 – 10. tammikuuta 2009
Tuotantokausia:  4
Jaksoja:  52
Tuotanto
Tuotantoyhtiö(t):  Mike Young Productions Antefilms Crest Animation Studios Telegael Teoranta John Doze Studios Taffy Entertainment Cartoon Network Studios
Palkinnot
Ehdokkuudet:  Daytime Emmy (2006)
Aiheesta muualla
IMDb 
Pet Alien on Daytime Emmy ehdokkuuden saanut, kansainvälisenä yhteistyönä toteutettu tietokoneanimaatio, jonka tuotti yhdysvaltalainen animointiyhtiö Mike Young Productions, Antefilms, Crest Animation Studios, Telegael Teoranta, John Doze Studios, Taffy Entertainment ja Cartoon Network Studios. Sarjan loi Jeff Muncy Cartoon Networkille, jossa se esiintyi ensi kerran 22. tammikuuta 2005. Sarja kesti yhteensä 4 tuotantokautta sisältäen yhteensä 52 jaksoa, joista viimeinen esitettiin 10. tammikuuta 2009. Pet Alienin neljäs tuotantokausi peruutettiin huonojen katsojalukujen vuoksi. Sarja oli eräänlailla poikkeus muista animaatiosarjoista, jossa avaruusoliot asuvat maapallolla, eivätkä pitäneet minkäänlaista naamiointia, kuten esimerkiksi Transformers -animaatioissa.
Juoni

Tarina kertoo 13-vuotiaasta pojasta nimeltä Tommy Cadle, joka asuu viiden avaruusolion kanssa majakassa. Sarja sijoittuu kuvitteelliseen kaupunkiin nimeltä DeSpray Bay, jossa seurataan Tommyn kiireistä elämää viiden avaruusolion kanssa, jotka ovat kotoisin Conforma planeetalta, josta he törmäsivät eräänä päivänä aluksellaan majakkaan ja ovat siitä lähtien olleet Tommyn luona.
Hahmot

Tommy Cadle
Dinko
Gumpers
Swanky
Flip
Scruffy
Melba Manners
Gabby
Clinton
Tommyn äiti
Granville DeSpray
Äänirooleissa

| 0 | 1 | 2 |
| --- | --- | --- |
|  Charlie Schlatter  | … |  Tommy, Clinton   |
|  Charles Adler  | … |  Dinko, Flip   |
|  Jess Harnell  | … |  Gumpers, Swanky   |
|  Candi Milo  | … |  Gabby, Melba, Tommyn äiti   |
Palkinnot

Sarja sai vain yhden ehdokkuuden.
Palkinnot > Ehdokkuudet

Daytime Emmy
2006: Erinomainen esiintyjä animoidussa ohjelmassa, (Jess Harnell).
Aiheesta muualla

Viralliset sivut
Tv.com: Pet Alien (Arkistoitu – Internet Archive)
Channa longistomata

| Channa longistomata> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Channoidei
Heimo::  Käärmeenpäät Channidae
Suku::  Channa
Laji::  longistomata
Kaksiosainen nimi
 Channa longistomata  Nguyen, Nguyen & Nguyen, 2012 
Katso myös
   Channa longistomata Wikispeciesissä   Channa longistomata Commonsissa 
Infobox OKNimi-testi OK: 
Channa longistomata on käärmeenpäiden (Channidae) heimoon kuuluva kalalaji.
Ulkonäkö ja koko

Lajin pisin tavattu yksilö oli 15,6 senttimetrin mittainen.
Elinympäristö ja levinneisyys

Laji elää trooppisissa olosuhteissa. Se on levinnyt Aasian Vietnamiin.
Patrizio Oliva

| Patrizio Oliva> Henkilötiedot |
| --- | --- |
Syntynyt: 28. tammikuuta 1959 (ikä 65) Napoli
Kansalaisuus:  Italia
Nyrkkeilijä
Pituus:  177 cm
Paino:  64 kg
Painoluokka:  keskisarja (67 kg)
Kätisyys:  vasenkätinen
Ammattilaistilastot
Ottelut:  59
Voitot:  57
– tyrmäysvoitot:  20
Tappiot:  2
| Mitalit> Maa:   Italia Italiia.Miesten nyrkkeily. Olympialaiset  | Mitalit> Maa:   Italia Italiia.Miesten nyrkkeily. Olympialaiset  | Mitalit> Maa:   Italia Italiia.Miesten nyrkkeily. Olympialaiset  | Maa:   Italia Italiia> Miesten nyrkkeily. |
| --- | --- | --- | --- |
|  Kultaa | Moskova 1980 | 63,5 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Köln 1979 | 63,5 kg |  |
Patrizio Oliva (s. 28. tammikuuta 1959 Napoli, Italia) italialainen on uransa päättänyt nyrkkeilijä. Hän saavutti amatööriurallaan olympiakultaa keskisarjassa Moskovassa 1980 ja EM-hopeaa. Siirryttyään ammattilaiseksi hän saavutti keskisarjassa Euroopan mestaruuden ja WBC:n maailmanmestaruuden.
Olivasta tuli Italian höyhensarjan mestari vuonna 1976 ja Italian kevytsarjan mestari vuosina 1977 ja 1978. Vuonna 1978 hän voitti myös kevyen sarjan kultamitalin nuorten EM-kisoissa (U20) Dublinissa.
Ura amatöörikisoissa

Kölnin EM-kisoissa vuonna 1979 hän hävisi vasta viimeisessä taistelussa Neuvostoliiton Serik Konakbajevia vastaan ​​ja hänestä tuli kevyen keskisarjan (ale 63,5 kg) EM-hopeamitalisti. Samana vuonna hän voitti myös pronssia Välimeren kisoissa Splitissä.
Vuoden 1980 olympialaiset Moskovassa olivat Patrizio Olivan kohokohta. Hän otteli kisoissa viisi ottelua kohdaten kahden voitokkaan ottelun jälkeen puolivälierissä Jugoslavian Ace Rusevskin voittaen sen niukasti tuomariäänin 3-2, välierissä Iso-Britannia Tony Willisin voittaen tuomariäänin 5-0 ja loppuottelussa jälleen isäntäntämaan Konakbajevin, josta hän sai voiton tuomariäänin 4-1. Näin Oliva oli kevyen keskisarjan olympiavoittaja. Olympiakullan lisäksi hänet valittiin kisojen teknillisimmäksi nyrkkeilijäksi eli saavutti ns. Val Baker-palkinnon. Olivan maanmiehistä vastaavaan palkintoon oli yltänyt aiemmin vuoden 1960 kotiolympialaisten mestari Giovanni Benvenuti.
Ammattilaisura

Patrizio Oliva siirtyi ammattilaiseksi heti vuoden 1980 olympialaisten jälkeen. Hän pysyi voittamattomana 48 ottelussa. Hän saavutti Italian kevyen keskisarjan ammatilaismestaruuden 4. marraskuuta 1981 voitolla Giuseppe Russista. Hän puolusti titteliä Antonio Antinoa, Bruno Similiä, Giuseppe Martinesea ja Luciano Navarraa vastaan. Oliva otteli 5. tammikuuta 1983 hän nyrkkeili kevyen keskisarjan Euroopan mestaruudesta ja voitti pisteillä ranskalaisen Robert Gambinin. Hän puolusti mestaruuttaan espanjalaista Francisco Leonia, ranskalaista Jean-Marie Touatia, espanjalaista Antonio Guinaldoa, italialaista Juan Gimeneziä, espanjalaista José Gómezia, ranskalaista Tusikoleta Nkalanketea, sveitsiläistä Michel Giroudia ja italialaista Alessandro Scapecchia vastaan.
Oliva otteli 15. maaliskuuta 1986 Monacon Fontvieillessa WBA:n kevyen keskisarjan maailmanmestaruudesta voittaen ottelussa argentiinalaisen Ubaldo Saccon pistein 15. eräisessä ottelussa. Syyskuussa 1986 Oliva puolusti mestaruutta Napolissa voittaen amerikkalaisen Brian Brunetten keskeytyksellä 3. erässä. Seuraavaksi hän otteli tammikuussa 1987 Agrigentossa voitaen pisteillä meksikolaisen Rodolfo Gonzálezin. Kolmannessa mestaruusottelussaan 4. heinäkuuta 1987 Oliva menetti tittelin Riberassa argentiinalaisen Juan Coggin tyrmättyä hänet 3. erässä.
Seuraavissa yhdeksässä ottelussaan Patrizio Oliva pysyi jälleen voittamattomana ja nousi Euroopan mestariksi 14. marraskuuta 1990 voitolla brittiläistä Kirkland Laingista. Hän puolusti mestaruutta brittiä Errol McDonaldia ja ranskalaista Antoine Fernandezia vastaan. Viimeisen ottelunsa Oliva kävi 33-vuotiaana 25. kesäkuuta 1992 Pozzuolissa WBC:n keskisarjan maailmanmestaruudesta mutta hävisi amerikkalaiselle Buddy McGirtille.
Nyrkkeilyuran jälkeinen aika

Kilpailuuransa jälkeen Oliva toimi ammattinyrkkeilijöiden ja myös Italian nyrkkeilymaajoukkueen valmentajana. Hän toimi valmentajana vuosien 1996 ja 2000 Italian olympiajoukkueelle. Myöhemmin hän on toiminut television ​​urheilukommentaattorina, näyttelijänä ja esiintynyt puhujana. Hänen elämäkertansa Sparviero julkaistiin vuonna 2014.
Chicken McNuggets

Chicken McNuggets.
Chicken McNuggets on pikaruokaketju McDonald’sin kananugetti- eli kanapala-ateria. Ateria lanseerattiin ravintolan valikoimiin vuonna 1983.
Chicken McNuggetseja myydään Suomessa neljän, kuuden, yhdeksän ja kahdenkymmenen kappaleen annoksina. Suomen ravintoloissa myytävät kananugetit valmistetaan Tanskassa.
Aiheesta muualla

Kuvia tai muita tiedostoja aiheesta Chicken McNuggets Wikimedia Commonsissa
McDonald’s
Big Mac
Big Mac -indeksi
Fast Food Nation
Happy Meal
McJob
McLibel-oikeudenkäynti
Pikaruokakansa
Ronald McDonald
Super Size Me
Pohjanpalpakko

| Pohjanpalpakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Osmankäämikasvit Typhaceae
Suku::  Palpakot Sparganium
Laji::  hyperboreum
Kaksiosainen nimi
 Sparganium hyperboreum  Laest. ex Beurl. 
Katso myös
   Pohjanpalpakko Commonsissa 
Infobox OKNimi-testi OKIUCN-testi OK: 
Pohjanpalpakko (Sparganium hyperboreum) on pohjoisen rannoilla kasvava monivuotinen, ruohovartinen kasvi.
Ulkonäkö ja koko

Pohjanpalpakko kasvaa 10–40 cm korkeaksi. Sen lehdet ovat 2–4 mm leveitä, ja melko litteitä. Se kukkii keskikesällä vaaleankeltaisin pallomaisin yksineuvoisin kukkasykeröin, jotka asettuvat haarattomaan varteen kuin harvaksi helminauhaksi, hedesykeröt ylemmäksi, emisykeröt alemmaksi.
Levinneisyys

Pohjanpalpakkoa tavataan Suomen, Ruotsin ja Norjan Lapissa sekä paikoin Keski-Suomessa ja samoilla leveysasteilla Siperian puolella.
Carrollton

Carrollton voi tarkoittaa seuraavia maantieteellisiä kohteita:
Carrollton, Alabama, Yhdysvallat
Carrollton, Georgia, Yhdysvallat
Carrollton, Illinois, Yhdysvallat
Carrollton, Kentucky, Yhdysvallat
Carrollton, New Orleans, Louisiana, Yhdysvallat
Carrollton, Baltimore, Maryland, Yhdysvallat
Carrollton, Mississippi, Yhdysvallat
Carrollton, Missouri, Yhdysvallat
Carrollton, New York, Yhdysvallat
Carrollton, Ohio, Yhdysvallat
Carrollton, Texas, Yhdysvallat
Carrollton, Virginia, Yhdysvallat
New Carrollton, Maryland, Yhdysvallat.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carrollton”, voi hakea sivunnimihaulla, laajalla sivunnimihaulla tai tekstihaulla.
Chris Gratton

| Chris Gratton |
| --- | --- |

Henkilötiedot
Syntynyt: 5. heinäkuuta 1975 (ikä 49) Brantford, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  193 cm
Paino:  104 kg
Pelaajaura
Pääsarjaura:  1993–2009
Seurat:  Tampa Bay Lightning Philadelphia Flyers Buffalo Sabres Phoenix Coyotes Colorado Avalanche Florida Panthers Columbus Blue Jackets
NHL-varaus:  3. varaus, 1993 Tampa Bay Lightning
Christopher A. Gratton (s. 5. heinäkuuta 1975 Brantford, Ontario, Kanada) on kanadalainen entinen jääkiekkoilija ja maailmanmestari. Keskushyökkääjä pelasi NHL:n runkosarjassa yhteensä 1092 ottelua tehoin 214+354=568. Jäähyminuutteja tuli 1638, josta kertoi Grattonin hieman fyysisempi pelityyli. Hän keräsi kymmenenä NHL-kautena yli 100 jäähyminuuttia runkosarjassa. Isokokoinen Gratton oli hyvä aloittaja, laukoja ja hän osasi pelata molempiin suuntiin.
Ura

Gratton siirtyi kaudeksi 1991–1992 OHL-joukkue Kingston Frontenacsiin. Hän teki 62 ottelussa tehot 27+39=66 ja valittiin kauden päätteeksi OHL:n parhaaksi tulokkaaksi palkiten Emms Family Awardilla sekä tulokkaiden tähdistökentälliseen. Gratton oli Frontenacsin toiseksi paras pistemies Keli Corpsen jälkeen. Kaudella 1992–1993 hän teki 58 ottelussa tehot 55+54=109, joilla Gratton oli Frontenacsin paras pistemies. Hän oli OHL:n maalipörssin kuudes. Tampa Bay Lightning varasi Grattonin NHL:ään koko varaustilaisuuden kolmantena pelaajana Alexandre Daiglen ja Chris Prongerin jälkeen kesällä 1995.
Gratton siirtyi NHL:ään heti varauksensa jälkeen kaudeksi 1993–1994. Hän teki tulokaskaudellaan Lightningissä 84 ottelussa tehot 13+29=42. Neljännellä kaudellaan 1996–1997 Gratton teki henkilökohtaisen yhden kauden piste-ennätyksensä tehoilla 30+32=62. Hän oli Lightningin sisäisen pistepörssin voittaja. Gratton keräsi samalla kaudella yhden kauden jäähyennätyksensä 201 minuutillaan. Hän siirtyi vapaana agenttina Philadelphia Flyersiin kaudeksi 1997–1998 nelivuotisella sopimuksella, joka sisälsi yhdeksän miljoonan dollarin allekirjoituspalkkion. Gratton teki henkilökohtaisen piste-ennätyksensä uudelleen tehoilla 22+40=62. Hän pelasi neljästä sopimuskaudestaan vain noin puolitoista, kun Gratton kaupattiin takaisin Tampa Bay Lightningiin joulukuussa 1998. Hänen kanssaan sinne siirtyi Mike Sillinger ja vaihdossa Flyers sai Mikael Renbergin ja Daymond Langkowin. Gratton pelasi lähes koko kauden 1999–2000 Lightningin kapteenina, kunnes hänet kaupattiin siirtorajan kynnyksellä maaliskuussa 2000 toisen kierroksen varausvuoron kanssa Buffalo Sabresiin vaihdossa Cory Sarichiin, Wayne Primeauhun, Brian Holzingeriin ja kolmannen kierroksen varausvuoroon.
Siirryttyään Sabresiin Gratton pelasi siellä noin kolme kautta, joista kolmannella seuraavalla kaudella 2002–2003 hänet kaupattiin neljännen kierroksen varausvuoron kanssa siirtorajan kynnyksellä Phoenix Coyotesiin vaihdossa Daniel Brièreen ja kolmannen kierroksen varausvuoroon. Gratton oli kauden päätteeksi Sabresin toiseksi paras pistemies siirrostaan huolimatta tehoilla 15+29=44. Hänet kaupattiin jälleen muualle siirtotakarajalla, kun Gratton siirtyi maaliskuussa 2004 Ossi Väänäsen ja toisen kierroksen varausvuoron kanssa Colorado Avalancheen vaihdossa Derek Morrisiin ja Keith Ballardiin. Avalanche osti kauden 2003–2004 jälkeen hänen sopimuksensa ulos ja Gratton siirtyi elokuussa 2005 Florida Panthersiin. Hän ei pelannut edellisellä kaudella 2004–2005 otteluakaan NHL:n työsulun vuoksi. Gratton toimi kaudella 2006–2007 Panthersin varakapteenina.
Kesäkuussa 2007 Gratton kaupattiin takaisin Tampa Bay Lightningiin. Vaihdossa Florida Panthers sai toisen kierroksen varausvuoron kesälle 2008. Kaudella 2008–2009 Lightning asetti Grattonin siirtolistalle hänen pelattua 18 ottelua. Hän pelasi farmijoukkue Norfolk Admiralsissa, kunnes Columbus Blue Jackets nappasi Grattonin riveihinsä helmikuussa 2009. Hänen sopimuksensa päättyi kevääseen 2009, jonka jälkeen Gratton lopetti uransa.
Maajoukkue

| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Suomi 1997 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Gävle 1993 | jääkiekko |  |
Vuosina 1997 ja 1998 Gratton edusti Kanadaa MM-kilpailuissa. Hän voitti vuonna 1998 maailmanmestaruuden. Gratton voitti myös alle 20-vuotiaiden maailmanmestaruuden vuonna 1993.
Muuta

Grattonin serkku Josh on pelannut myös hyökkääjänä NHL:ssä ja hän edustaa nykyään KHL-joukkue Vitjaz Tšehovia. Myös toinen serkku Brad Gratton, Joshin veli on pelannut jääkiekkoa. Brad on nykyään EIHL-joukkue Edinburgh Capitalsin päävalmentaja.
Caroline Costa

| Caroline Costa> Henkilötiedot |
| --- | --- |
Syntynyt: 6. toukokuuta 1996
Ammatti:  Laulaja, TV-juontaja
Muusikko
Laulukielet:  ranska
Aktiivisena:  2007 - nykyhetki
Tyylilajit:  Pop
Yhtyeet:  Pop System
Levy-yhtiöt:  EMI
Aiheesta muualla
www.carolinecosta.fr
  [ Muokkaa Wikidatassa ] [ ohje ]  
Caroline Costa Subtil on ranskalainen laulaja ja TV-juontaja, tunnettu uramaailmassa nimellä Caroline Costa.
Uran alku ja Pop System

Caroline Costa syntyi 1996 Ranskassa. Costan äiti Laurence on ranskalainen ja isälle Joaquim portugalilainen. Costa oli menestynyt nuorena. Vuonna 2007, hänet valittiin kuusijäseniseen nuorista koostuvaan pop ryhmään nimeltä Pop System (joskus Popsystem). Ryhmä oli osa ranskalaista lastensarjaa lapiap!, jota lähetettiin Canal J-kanavalla. Pop System oli suosittu vuosina 2007–2008. Yhtye julkaisi singlen "Laissez-nous dire", joka menestyi Ranskan singlelistalla sijalle 12. Ryhmässä oli viisi muuta jäsentä Costan lisäksi.
Sooloura

Costa aloitti soolouransa vuonna 2009. Hän teki dueton Abraham Mateon kanssa kappaleesta "Without You", jonka alkuperäinen esittäjä on espanjalainen näyttelijä ja pop laulaja Badfinger.
Costan ensimmäinen Ranskassa julkaistu single on hänen oma kappaleensa "Qui je suis", joka julkaistiin joulukuussa 2010. Julkaistu EP-levy sisältää kyseisen kappaleen ja instrumentaalisen version kappaleesta. Julkaisu sisältää myöski kappaleen "Mon secret" ja Costan oman sovituksen kappaleesta "Take A Bow"
Vuonna 2011 Costa julkaisi singlen "Je t'ai menti" duettona ruotsalaisen Ulrik Muntherin kanssa. Kappale on ranskankielinen versio Ulrik Muntherin tunnetusta kappaleesta "Kill For Lies". Single oli ennakkojulkaisu Costan studioalbumille, joka julkaistiin 5. maaliskuuta 2015.
DNO International

| DNO International ASA |
| --- | --- |

Yritysmuoto:  Allmennaksjeselskap (julkinen osakeyhtiö)
Osake:  OSE: DNO
ISIN:  NO0003921009
Perustettu:  1971
Toimitusjohtaja:  Helge Eide
Puheenjohtaja:  Berge Gerdt Larsen
Kotipaikka:  Oslo, Norja
Toimiala:  öljyteollisuus
Liikevaihto:   1376,2 milj. NOK (2008)
Liikevoitto:   206,6 milj. NOK (2008)
Kotisivu:  dno.no
Infobox OKVirheellinen NIMI-arvo: 
DNO International ASA on norjalainen öljy-yhtiö. DNO listautui Oslon pörssiin ensimmäisenä öljy-yhtiönä vuonna 1974. Sen pääkonttori sijaitsee Oslossa ja se toimii operaattorina tai aktiivisena partnerina useilla öljy- ja kaasukentillä Britanniassa, Jemenissä, Irakissa, Päiväntasaajan Guineassa, Mosambikissa ja Syyriassa.
Chinatownin metroasema

Chinatownin metroasema voi tarkoittaa seuraavia asemia:
Chinatownin metroasema (MRT), Singaporen Mass Rapid Transitin asema
Chinatownin metroasema (MBTA), MBTA:n asema Bostonissa
Chinatownin metroasema (Los Angeles), Los Angelesin metron asema
Chinatownin metroasema (SEPTA), SEPTAn asema Philadelphiassa
Chinatownin metroasema (MUNI), rakenteilla oleva Muni Metron asema San Fransiscossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chinatownin metroasema”, voi hakea sivunnimihaulla, laajalla sivunnimihaulla tai tekstihaulla.
Cain Velasquez

| Cain Velasquez |
| --- | --- |
 Cain Velasquez vuonna 2010
Henkilötiedot
Syntynyt: 28. heinäkuuta 1982 (ikä 42) Salinas, Kalifornia
Kansalaisuus:   Yhdysvallat
Vapaaottelija
Aktiivisena:  2006–2019
Pituus:  185 cm
Paino:  109 kg
Taistelutyyli:  paini, potkunyrkkeily, brasilialainen jujutsu
Seura:  American Kickboxing Academy
Tilastot
Ottelut:  17
Voitot:  14
– tyrmäyksellä:  12
– päätöksellä:  2
Tappiot:  3
– tyrmäyksellä:  2
– luovutuksella:  1
Cain Ramirez Velasquez (s. 28. heinäkuuta 1982 Salinas, Kalifornia) on yhdysvaltalainen entinen raskaansarjan vapaaottelija ja kaksinkertainen UFC:n mestari.
Tammikuussa 2013 hänet listattiin maailman parhaaksi raskaansarjan vapaaottelijaksi. Hän voitti UFC:n raskaansarjan mestaruuden ensimmäisen kerran kukistamalla Brock Lesnarin UFC 121 -tapahtumassa.
American Kickboxing Academyssä harjoitteleva Velasquez voitti sinivöisten BJJ-mestaruuden vain vuoden harjoittelun jälkeen. Velasquez menetti UFC-mestaruusvyönsä Júnior dos Santosille ensimmäisessä erässä tyrmäyksellä UFC on FOX: Velasquez vs. Dos Santos  -tapahtumassa 12. marraskuuta 2011. Joulukuussa 2012 Velasquez voitti uusintaottelun dos Santosia vastaan pisteillä ja tuli samalla toisen kerran UFC:n raskaansarjan mestariksi.
Lokakuussa 2013 Velasquez saavutti Leandro Vieiran myöntämänä mustan vyön brasilialaisessa jujutsussa.
Alkuvuodet

Velasquez syntyi Kaliforniassa kolmilapsiseen perheeseen Efraín ja Isabel Velasquezille. Hänen isä muutti Yhdysvaltoihin Sonorasta, Meksikosta laittomana maahanmuuttajana, jolloin hän tapasi yhdysvaltalaissyntyisen Isabellan. Pari meni naimisiin, jonka jälkeen Efraín sain Yhdysvaltain kansalaisuuden. Cain kasvoi Yuma, Arizonassa, jossa hän valmistui Kofa High Schoolista. Hän kilpaili koulussa amerikkalaisessa jalkapallossa ja painissa, joissa hän oli molemmissa joukkueen kapteeni. Velasquez voitti painissa Arizonan painimestaruuden kahdesti.
High Schoolin jälkeen Velasquez siirtyi opiskelemaan Iowa Central Community Collegeen, jossa hän voitti helmikuussa 2002 NJCAA kansallisen painimestaruuden raskaassarjassa. Velasquez siirtyi seuraavana vuonna jatkamaan opintojaan Arizonan osavaltionyliopistoon, jossa hän jatkoi painissa. Velasquez suoritti monitieteisyys tutkinnon 2006. Hän paini samassa koulussa tulevien UFC-ottelijoiden Ryan Bader ja C. B. Dollaway kanssa.
Vapaaottelu

Velasquez otteli ensimmäisen ammattilaisottelunsa Strikeforcessa 7. lokakuuta 2006. Hän kohtasi Jesse Fujarczykin, jonka Velasquez voitti teknisellä tyrmäyksellä alle kahdessa minuutissa vietyään vastustajansa mattoon ja lyödessä hänet tuomarin keskeytykseen asti. Velasquez otteli toisen ottelunsa joulukuussa BodogFight-organisaatiossa. Ottelu käytiin Pietarissa, jossa hän voitti Jeremiah Constantin teknisellä tyrmäyksellä ensimmäisen erän lopussa.